
Temeljem Zakona o sportu („Narodne novine“, br.141/22) i članka . Statuta Općine Selnica („Službenik glasnik Međimurske županije“, br. 5/21, 16/22 i 17/25), Općinsko vijeće Općine Selnica na svojoj 4. sjednici, održanoj dana 19. prosinca 2025. godine, donosi

PROGRAM
javnih potreba u sportu Općine Selnica za 2026. godinu

Članak 1.
	Programom javnih potreba u sportu Općine Selnica utvrđuju se aktivnosti, poslovi i djelatnosti od značaja za Općinu Selnica (u daljnjem tekstu Općina), a za koje se sredstva osiguravaju u Proračunu Općine.
Članak 2.
	Javne potrebe u sportu za koje se sredstva osiguravaju iz proračuna Općine su:
poticanje i promicanje sporta,
provođenje sportskih aktivnosti djece, mladeži i studenata,
sportsko rekreacijske aktivnosti građana,
djelovanje sportskih udruga,
domaća i međunarodna natjecanja,
održavanje značajnih sportskih građevina.

Članak 3.
	Temeljem utvrđenih javnih potreba u sportu ovim Programom, osiguravaju se sredstva u Proračunu Općine Selnica za financiranje projekata i programa udruga iz područja sporta od interesa za općinu u iznosu od 48.230,00 €, koja će se financirati sukladno kriterijima utvrđenim Pravilnikom o financiranju javnih potreba u društvenim djelatnostima Općine Selnica.

Članak 4.
	Uz sredstva navedena u članku 3. ovog Programa, općina u Proračunu osigurava financiranje troškova komunalnih usluga (režije) i troškove održavanja sportskih građevina u vlasništvu Općine Selnica, a sredstva se isplaćuju neposredno iz Proračuna općine davateljima komunalnih usluga.

Članak 5. 
	Ako se u Proračunu općine neće ostvariti planirani prihodi, sredstva iz članka 3. ovog Programa isplatit će se korisnicima sredstava prema mogućnostima Proračuna.

Članak 6.
           U slučaju da  tijekom godine pojedini korisnik sredstava iz članka 3. ovog Programa prestane s radom ili ne izvrši planirani program, Općinsko vijeće će donijeti odluku obustavi isplate za takve korisnike.

Članak 7.
   O izvršenju Programa javnih potreba i utrošku sredstava iz članka 3. ovog Programa dužni su izvijestiti općinu najkasnije do 28. veljače 2027. godine.

Članak 8.
          Ovaj Program stupa na snagu osam dana od dana objave u „Službenom glasniku Međimurske županije“, a počinje se primjenjivati od 01. siječnja 2026. godine.

